# **DECIZIA ETAPEI DE ÎNCADRARE**

## Nr. din

Ca urmare a notificării adresate de **REGIA NAȚIONALĂ A PĂDURILOR – ROMSILVA, DIRECȚIA SILVICĂ SUCEAVA**, cu sediul în mun. Suceava, B-dul 1 Mai, nr. 6, jud. Suceava, privind **“Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“**, înregistrată la Agenția pentru Protecția Mediului Suceava cu nr. 11322/30.08.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 262/2020 pentru modificarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, aprobat prin Ordinul ministrului mediului şi pădurilor nr. 19/2010;*
* *Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, cu modificările şi completările ulterioare;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;*

**Agenţia pentru Protecţia Mediului Suceava**

* + ca urmare a adresei Ministerului Mediului, Apelor și Pădurilor nr. 5022/CA/20.11.2019 privind delegarea de competență,
  + ca urmare a circularei Ministerului Mediului, Apelor și Pădurilor nr. 20162/CA/10.04.2020 privind procedura de evaluare de mediu pentru amenajamente silvice și modificări de amenajamente silvice,
  + ca urmare a adresei Ministerului Mediului, Apelor și Pădurilor nr. DEICP/3934/09.07.2020 privind procedura de evaluare de mediu pentru planul propus,
  + ca urmare a punctului de vedere exprimat de APM Botoșani nr. 14095/AAA/04.12.2019, nr. 4325/07.05.2020 și nr. 5491/CFM/04.06.2020,
  + ca urmare a consultării autorităţilor publice participante în cadrul şedinţei Comitetului Special Constituit din data de 05.06.2020 și 17.07.2020, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat;

**decide:**

**Planul “Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“,** titular Direcția Silvică Suceava**,** **necesită evaluare de mediu şi necesită evaluare adecvată şi se va supune adoptării cu aviz de mediu*.***

**Caracteristicile și localizarea planului**

“Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“ a fost întocmit ca urmare a revizuirii suprafețelor unităților amenajistice care fac obiectul solicitării AN Apele Române – Administrația Bazinală de Apă Siret privind scoaterea unor terenuri din fondul forestier proprietate publică a statului în scopul realizării obiectivului *Amenajarea complexă Vârfu Câmpului pe râul Siret, jud. Suceava și Botoșani.*

Studiul adițional este întocmit pentru o suprafață totală de 315,04 ha, fond forestier proprietate publică a statului situat în ariile naturale protejate: rezervația RONPA0744 Pădurea Zamostea – Luncă și situl Natura 2000 ROSCI0184 Pădurea Zamostea – Luncă.

Obiectul studiului adițional constă în remăsurarea pentru corectare a unor u.a.-uri. Astfel, suprafața UP VIII Zamostea a scăzut cu 0,50 ha, iar suprafața UP IX Zăvoaiele Siretului a scăzut cu 0,83 ha, față de măsurătorile anterioare, efectuate la întocmirea amenajamentului silvic al OS Adâncata, în perioada 2015-2017.

Nu sunt propuse alte modificări: bazele de amenajare pentru ambele UP-uri, posibilitățile de produse principale și secundare, tăierile de conservare și planul lucrărilor de regenerare sunt cele stabilite și adoptate în amenajamentul silvic.

Agenția Națională pentru Arii Naturale Protejate, în calitate de administrator al ariilor naturale protejate și invitat la ședința CSC a emis Punctul de vedere nr. 9034/240/S.T. SV/20.09.2019 prin care precizează că planul nu va avea un impact negativ asupra ariilor naturale protejate RONPA0744 Pădurea Zamostea – Luncă și ROSCI0184 Pădurea Zamostea – Luncă și Avizul nr. 26/ST SV/06.08.2020, eliberat fără condiții.

Obiectivul Amenajarea complexă Vârfu Câmpului pe râul Siret, jud. Suceava și Botoșani face obiectul unui proiect care se află în procedură de evaluare a impactului asupra mediului la Agenția Națională pentru Protecția Mediului.

S-a parcurs procedura de emitere a avizului de mediu pentru “Amenajamentul silvic al fondului forestier proprietate publică a statului administrat prin Ocolul Silvic Adâncata, Direcția Silvică Suceava” finalizată cu emiterea Deciziei etapei de încadrare nr. 16 din 08.04.2016.

Amplasamentul amenajamentului silvic analizat anterior se suprapune peste siturile Natura 2000: ROSCI0075 Pădurea Pătrăuţi, ROSCI0184 Pădurea Zamostea - Luncă, ROSCI0391 Siretul Mijlociu – Bucecea și Rezervația Naturală Pădurea Zamostea – Luncă.

La data întocmirii amenajamentului silvic, Situl Natura 2000 ROSCI0184 Pădurea Zamostea – Luncă și Rezervația Naturală Pădurea Zamostea – Luncă se afau în custodia/administrarea Direcției Silvice Suceava.

Direcţia Silvică Suceava în calitate de custode al Sitului Natura 2000 ROSCI0184 Pădurea Zamostea – Luncă și Rezervației Naturale Pădurea Zamostea – Luncă a fost de acord cu soluţia adoptată prin amenajamnetul propus, punct de vedere exprimat prin Avizul nr. 2/18.01.2016.

În arboretele încadrate în S.U.P. E – rezervaţii pentru ocrotirea integrală a naturii – nu s-au propus nici un fel de lucrări, beneficind de un regim de ocrotire integrală.

Documentația pentru studiul adițional prezent include și un memoriu de prezentare pentru evaluarea adecvată a efectelor potenţiale asupra ariilor naturale protejate de interes comunitar întocmit pentru amenajamentul Ocolului Silvic Adâncata.

Prin studiul adițional la amenajamentul silvic nu se implementează viitoare proiecte așa cum sunt ele definite conform anexelor 1 și 2 ale Directivei EIA (Anexele 1 și 2 ale Legii nr. 292/2018 privind evaluarea impactului anumitor proiecte publice și private asupra mediului).

1. **Caracteristicile planurilor şi programelor (amenajament silvic/studiul adițional) cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

* Amenajamentul silvic propus creează un cadru pentru gospodărirea pădurii şi lucrările silvice pe o perioadă de 10 ani; nu implică alte activităţi decât cele legate de silvicultură şi exploatare forestieră.
* “Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“ a fost întocmit ca urmare a revizuirii suprafețelor unităților amenajistice care fac obiectul solicitării AN Apele Române – Administrația Bazinală de Apă Siret privind scoaterea unor terenuri din fondul forestier proprietate publică a statului în scopul realizării obiectivului *Amenajarea complexă Vârfu Câmpului pe râul Siret, jud. Suceava și Botoșani.*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

* Amenajamentul silvic are legătură directă cu managementul conservării ariilor naturale protejate.
* Amenajamentul silvic propus se integrează în obiectivele de conservare a naturii, stabilite pentru ariile protejate peste care se suprapune. El integrează măsurile stabilite prin Planurile de management al siturilor Natura 2000*.*
* Managementul propus de Amenajamentul silvic urmăreşte menţinerea interacţiunii armonioase a omului cu natura prin protejarea diversităţii habitatelor, speciilor şi peisajului.
* Amenajamentul se corelează cu amenajamentele silvice ale suprafeţelor limitrofe, creând condiţii optime pentru a asigura continuitatea vegetaţiei fondului forestier.
* Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului constă în remăsurarea pentru corectare a unor u.a.-uri.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

* Rolul amenajamentului silvic propus este benefic pentru menţinerea stării favorabile de conservare a habitatelor şi speciilor, la nivelul întregului fond forestier propus pentru amenajare.
* Studiul adițional nu modifică prevederile amenajamentului silvic referitoare la menţinerea stării favorabile de conservare a habitatelor şi speciilor.

*d) problemele de mediu relevante pentru plan sau program;* factori destabilizatori pentru fondul forestier (calamități):

* Atacuri de dăunători; uscare anormală; doborâturi, rupturi produse de acțiunea vântului și a zăpezii, alunecări de teren în fond forestier, incendii etc..

e*) relevanţa planului sau programului pentru implementarea legislaţiei naţionale şi comunitare de mediu;*

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului, transpusă în legislația națională prin HG nr. 1076/2004.
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, cu modificările şi completările ulterioare;
* Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.

**2. Caracteristicile efectelor şi ale zonei posibil a fi afectate (prin amenajament silvic/studiul adițional) cu privire, în special, la:**

*a) probabilitatea, durata, frecvenţa şi reversibilitatea efectelor;*

- prin masurile luate nu apar efecte negative remanente asupra mediului.

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

- nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;* - este redusă pe perioada execuţiei lucrărilor silvice prevăzute în amenajamentul silvic.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural; - este redusă pe perioada execuţiei lucrărilor silvice

*(ii)* depăşirea standardelor sau a valorilor limită de calitate a mediului; - este redusă pe perioada execuţiei lucrărilor silvice

*(iii)* folosirea terenului în mod intensiv; - este redusă pe perioada execuţiei lucrărilor silvice

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

În urma verificării coordonatelor STEREO 1970 s-a constatat că suprafața fondului forestier care face obiectul studiului adițional analizat **se suprapune peste** **ariile naturale protejate: rezervația RONPA0744 Pădurea Zamostea – Luncă și situl Natura 2000 ROSCI0184 Pădurea Zamostea – Luncă.**

Agenția Națională pentru Arii Naturale Protejate în calitate de administrator al rezervației RONPA0744 Pădurea Zamostea – Luncă și situl Natura 2000 ROSCI0184 Pădurea Zamostea – Luncă este de acord cu soluţia adoptată prin studiul adițiional propus, punct de vedere exprimat prin Avizul nr. 26/ST SV/06.08.2020, eliberat fără condiții.

**Obligaţiile titularului:**

* + Procedura de avizare va continua cu etapa de definitivare a proiectului de plan şi de realizare a studiului de evaluare adecvată și a raportului de mediu.
  + Definitivarea proiectului de plan, stabilirea domeniului şi a nivelului de detaliu al informaţiilor ce trebuie incluse în studiul de evaluare adecvată și în raportul de mediu, precum şi analiza efectelor semnificative ale planului asupra mediului se fac în cadrul unui grup de lucru.

**Grupul de lucru**, conform HG nr. 1076/2004, art. 14 este alcătuit din:

* reprezentanţi ai titularului planului – Direcția Silvică Suceava,
* proiectantul care a realizat planul “Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“,
* evaluatorul de mediu – persoane fizice și juridice care desfăşoară activităţi de elaborare a studiilor pentru protecţia mediului: evaluarea de mediu finalizată prin Raportul de Mediu, respectiv prin Studiul de evaluare adecvată. Acest evaluator va fi stabilit de titularul planului și trebuie să se regăsească în [Registrul Naţional al elaboratorilor de studii pentru protecţia mediului](http://www.mmediu.ro/beta/wp-content/uploads/2013/11/2013-11-25_REGISTRU_NATIONAL.pdf), care poate fi consultat la adresa http://www.mmediu.ro,
* Reprezentanţi ai următoarelor instituţii:
* Agenţia pentru Protecţia Mediului Suceava și Agenţia pentru Protecţia Mediului Botoșani
* Instituţia Prefectului Suceava
* Consiliul Judeţean Suceava
* Autoritatea de Sănătate Publică Suceava
* Administraţia Naţională ”Apele Romane” – Direcţia Apelor Siret Bacău – Sistemul de Gospodărire a Apelor Suceava
* Inspectoratul pentru Situaţii de Urgență “Bucovina” Suceava
* Garda Naţională de Mediu – Serviciul Comisariatul Judeţean Suceava
* Garda Forestieră Suceava
* Agenția Națională pentru Arii Naturale Protejate
* Experţi care pot fi angajaţi,
* alte instituții, după caz.
  + Alte precizări:
* Constituirea grupului de lucru este obligaţia titularului. Grupul de lucru are caracter nepermanent, fiind constituit special pentru planul analizat, pe baza nominalizărilor făcute de autorităţile pe care le reprezintă. Nominalizările se fac la solicitarea titularului.
* Pentru convocarea grupului de lucru este necesar să stabiliţi evaluatorul de mediu, care împreună cu proiectantul planului vor participa obligatoriu la aceasta şedință.
* Data întrunirii grupului de lucru – care se va desfăşura la sediul Agenției pentru Protecția Mediului Suceava – se va stabili ulterior, de comun acord cu APM Suceava.
  + Titularul are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Respectarea prevederilor din avizul custodelui, Agenția Națională pentru Arii Naturale Protejate, punct de vedere exprimat prin Avizul nr. 26/ST SV/06.08.2020, eliberat fără condiții, respectiv din planurile de management și regulamentelor ariilor naturale protejate.
  + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „ Obiectiv” a anunţurilor publice privind prima versiune a **“Studiului adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“**, în zilele de 27.08.2019 şi 30.08.2019, până la luarea deciziei de încadrare nu au fost semnalate observaţii din partea publicului.
* Procesul verbal al Conderinței a II-a de amenajre pentru **“Studiul adițional de modificare a amenajamentului Ocolului Silvic Adâncata, UP VIII Zamostea și UP IX Zăvoaiele Siretului“**, a fost afişat pe pagina de internet a APM Suceava.
* Draftul deciziei etapei de încadrare a fost afişat pe pagina de internet a APM Suceava.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.